तीव्र इच्छा होने लगी उसकी ऑंखें दुनियाभर की लडकियों में वह सुंदर-सलोना चेहरा तलाशने लगीं ,जो उसकी जीवन संगिनी बनने के सर्वथा योग्य हो। ढूॅंढते-ढूंढते निशांत को अपनी जीवन संगिनी मिल ही गयी। चॉंदनी नाम था उस लडकी का जो उसके ही अभिन्न मित्र की बहन थी।पढी-लिखी आजाद ख्यालों वाली उस लडकी को जैसे दूध में गुलाब घोलकर रचा गया था,पलाश से होठो पर दहकती हॅंसी, शोख नजर, उसे देखते ही प्रेम कर बैठा था निशांत। मॉं-बाप का इकलौता बेटा था वह ,उसके चुनाव को उन्होंने सहर्ष सहमति दे दी।